Rudolf Bauer

RNDr. **Rudolf Bauer** (* 28. september 1957, Ostrava) je slovenský politik žijúci v Košiciach a bývalý poslanec Národnej rady Slovenskej republiky, bývalý predseda Košického samosprávneho kraja a bývalý primátor Košíc.

## Profesionálna kariéra
* 1981 – absolvoval Prírodovedeckú fakultu UPJŠ v Košiciach - odbor matematika
* 19811986 – Inžinierske stavby Košice, asistent, vedúci asistent a vedúci 
* 1983 – získal titul doktor prírodných vied (RNDr.)
* 19861990 – INORGA Košice, vedúci projektant a vedúci analytik spoločnosti 

## Stranícka kariéra
* 1990 – člen Kresťanskodemokratického hnutia (KDH)
* 22. október 2005 – 8. júl 2006 – podpredseda KDH pre regióny, zvolený na 15. sneme KDH v Ružomberku. Vzdal sa funkcie spoločne s Danielom Lipšicom na znak nesúhlasu s postojom väčšiny vedenia KDH vo veci možnej koalície so SMERom
* 2008 – zakladajúci člen Konzervatívnych demokratov Slovenska. Členom bol do komunálnych volieb v roku 2014, kedy ako kandidát KDS s podporou širokej pravicovej koalície nezískal post primátora Košíc. Strana následne 2.12.2014 zanikla, keď bolo požiadané o jej dobrovoľné vyradenie z registra. Jej predseda Vladimír Palko sa vyjadril, že na vedenie strany nemal dostatok času a strana v poslednom období de facto fungovala iba ako nástroj pomoci Bauerovi do času volieb.

## Politická kariéra
### Komunálna úroveň
* 1990 – kooptovaný poslanec pléna Národného výboru mesta Košice za KDH
* 1990 – člen Slovenskej volebnej komisie  
* 1990 – poslanec Mestského zastupiteľstva Košice (KDH)
* 19901992 – námestník primátora Košíc Jána Kopnického
* 19931994 – primátor Košíc zvolený za koalíciu KDH, MOS, ODÚ, ODS. V roku 1994 opätovne kandidoval na post primátora, avšak porazil ho Rudolf Schuster.
* 19941998 – viceprimátor mesta Košice a poslanec mestského zastupiteľstva (KDH)
* 2010 – 2014 – Starosta mestskej časti Košice-Západ

### Regionálna úroveň
* 20012005 – predseda Košického samosprávneho kraja zvolený za koalíciu KDH, DS; po zložení sľubu 19. decembra 2001 sa sa vzdal miesta poslanca NR SR, aby sa mohol naplno venovať svojej novej funkcii
* 2005 – vo voľbách do orgánov samosprávnych krajov bol zvolený za poslanca Košického samosprávneho kraja v okrese Košice II za koalíciu KDH, OKS; kandidoval opätovne aj na funkciu predsedu kraja za tú istú koalíciu, v druhom kole ho však porazil Zdenko Trebuľa
* 2013 – vo voľbách do orgánov samosprávnych krajov kandidoval na župana Košického samosprávneho kraja za KDS; v prvom kole získal 24,5 % hlasov (účasť 17,77 %) a dostal sa – spolu s kandidátom SMERu, Mostu a SMK Zdenkom Trebuľom – do druhého kola. V tom získal 46,9 % (účasť 12,2 %) a nestal sa županom Košického kraja.
V roku 2014 Bauer po tretí raz kandidoval v komunálnych voľbách na post primátora Košíc. Podporovali ho strany KDH, SDKÚ-DS, NOVA, SaS, SMK-MKP, KDS, OKS, DS a OĽaNO. Skončil na druhom mieste so 24 398 hlasmi (37,3 %), keď ho porazil kandidát strany SMER-SD Richard Raši. Po porážke vyhlásil, že si chce dať od politiky na čas oddych.

### Celoštátna úroveň
* 19982001 – poslanec Národnej rady Slovenskej republiky za Slovenskú demokratickú koalíciu ako náhradník za poslanca Jána Figeľa, ktorý si svoj mandát neuplatnil, pretože sa stal štátnym tajomníkom ministerstva zahraničných vecí SR, člen Výboru pre ľudské práva a národnosti a Výboru pre európsku integráciu
* 2006 – 2010 – poslanec NR SR zvolený za KDH, člen Výboru NR SR pre európske záležitosti, Výboru NR SR pre verejnú správu a regionálny rozvoj a náhradník Stálej delegácie NR SR v Parlamentnom zhromaždení OBSE
* 21. februára 2008 oznámil Bauer, spoločne s Františkom Mikloškom, Vladimírom Palkom a Pavlom Minárikom odchod z KDH. Stal sa členom prípravného výboru novej politickej strany Konzervatívni demokrati Slovenska
* 22. júla 2008 bola strana Konzervatívni demokrati Slovenska zaregistrovaná na ministerstve vnútra
* 2012 – kandidoval vo voľbách do Národnej rady Slovenskej republiky na kandidátnej listine hnutia Obyčajní ľudia a nezávislé osobnosti na 133. mieste, avšak pred voľbami z kandidátky – spolu s ďalšími kandidátmi najmä zo strán KDS a OKS – odstúpil

## Súkromný život
Rudolf Bauer je ženatý a má tri deti.

## Referencie

## Externé odkazy
* Oficiálna webstránka Rudolfa Bauera 

Kategória:Slovenskí politici
Kategória:Predsedovia Košického samosprávneho kraja
Kategória:Poslanci Košického samosprávneho kraja
Kategória:Politici KDS
Kategória:Politici KDH
Kategória:Politici SDK
Kategória:Poslanci NR SR (2006 – 2010)
Kategória:Primátori Košíc
Kategória:Absolventi Prírodovedeckej fakulty Univerzity Pavla Jozefa Šafárika v Košiciach
Kategória:Osobnosti z Ostravy